માનો કે ના માનો મોટાભાગના ભારતીય કપલ્સને ‘ગૂડ ન્યૂઝ’ જેવા મૂઝવણભર્યા પ્રશ્નનો સામનો કરવો પડે છે. આ પ્રશ્ન એવો છે કે જાણે પરણિત કપલ્સના જીવનમાં સેક્સનો એકમાત્ર ઉદ્દેશ્ય બાળકને જન્મ આપવાનો જ હોય. જોકે, તેમણે એ સમજવું પડશે કે બાળક લાવવું કે ક્યારે લાવવું તેનો નિર્ણય તેમણે પોતે જ કરવાનો છે, બીજા કોઈની વાત માનીને નહીં. વળી, કપલ્સ બાળક વિના જીવન પસાર કરવાનો નિર્ણય પણ લઈ શકે છે, પણ પછી તેનાથી ભવિષ્યમાં ઊભા થનારા દબાણોનો સામનો કરવાનું પણ શીખવું પડશે.